### Resume

Som led i den løbende opfølgning på budget fremlægges kvartalsregnskab for perioden januar til april 2022. På driften forventes et mindreforbrug på 1,5 mio. kr., som forventes overført til 2023. Mindreforbruget skyldes flere forhold, bl.a. forskydninger i innovationsprojekter samt et efterslæb fra [adresse].

På anlæg forventes der overførsler til 2023 på 47,566 mio. kr. i udgift og 0,498 mio. kr. i indtægt.

Den forventede konjunkturbestemte anlægsoverførsel giver anledning til at drøfte anlæg på tværs på øvrige sager på dagsordenen.

### Sagsfremstilling

Nedenstående tabel viser det forventede resultat for Teknisk Udvalgs drift fordelt på områder pr. 30. april 2022. Afvigelser på de enkelte områder gennemgås efter skemaet.

![](data:image/png;base64...)

Figur 1: Tabel med forventet regnskab og forventede overførsler til 2023 på TU drift på hovedområder

Kollektiv trafik

På Kollektiv Trafik forventes et mindreforbrug på 2,1 mio. kr., da det endelige regnskab fra Sydtrafik for 2021 var bedre end forventet. Tabte passagerindtægter i 2022 som følge af covid-19 forventes dækket af staten.

Merudgifter som følge af de stigende brændstofpriser og vognmandsindeks forventes at udgøre 4 mio. kr., som kommer til endelig afregning i 2023.
Generelt udgør prisstigninger og konjunkturen et større varigt budgetproblem på kollektiv trafik som følges nøje.

[adresse]

Der forventes en merudgift på vejbelysning på 0,5 - 1 mio. kr. Det skyldes forhøjede el-priser samt øgede udgifter til reparationer.
Under flytninger mellem udvalg er medtaget fordeling af lønpulje/skævdelingspulje i budget 2022 jf. KL's budgetvejledning.

Byfornyelse, byrum og innovationsprojekter

På Byfornyelse, byrum og innovationsprojekter forventes der en rest på 2,062 mio. kr., som skal overføres til 2023.

Det skyldes primært innovationsprojekter, som strækker sig over flere år. Af de største projekter kan nævnes FM datagrundlag, hjemløsestrategi og projektleder til kolonihaveprojekt. Derudover er ydelsen på gamle lån til byfornyelse og driftsstøtte til andels- og ungdomsboliger faldet, hvilket giver et restbudget i 2022 på 0,8 mio. kr.

Puljer

Pr. 30.4 er der 4,2 mio. kr. på puljer. Dels en innovationspulje på 1,458 mio. kr. og dels engangspuljer på 2,755 mio. kr.
Teknisk Udvalg besluttede på mødet den 3. maj 2022 at disponere 0,3 mio. kr. fra innovationspuljen til hhv. intelligente skraldespande og plustur. Restbeløb er herefter 1,158 mio. kr.
Udvalget besluttede ligeledes, at 0,623 mio. kr. af puljerne, som stammer fra sidste bybusudbud, skal reserveres til kollektiv trafik i 2023. Vej og [adresse] låner midlerne til fortovsrenovering og afleverer dem i 2023. Herefter resterer der 2,132 mio. kr. i udisponerede engangsmidler. Det er i opfølgningen antaget, at midlerne anvendes i 2022.

Brandvæsen

Der blev i overførselssagen overført et underskud på 1,654 mio. kr. vedr. TrekantBrand. Underskuddet består primært af et akkumuleret efterslæb fra 2018-2020 på sideaktiviteten Hedensted. De er i opfølgningen anført som en forventet overførsel til 2023.

Anlæg

![](data:image/png;base64...)

Figur 2: Forventet regnskab og forventet overførsel på anlæg

Af et samlet nettobudget på 305,850 mio. kr. forventes der overført 47,566 mio. kr. i udgifter og 0,498 mio. kr. i indtægter til 2023.

De forventede udgiftsoverførsler på 47,566 mio. kr. vedrører i overskrifter:

13,6 mio. kr. - Byggemodning

16,3 mio. kr. - Byudvikling

15,6 mio. kr. - Veje og stier

2,0 mio. kr. - Klimaskærm

Den forventede anlægsoverførsel bør ses i lyset af, at ca. 45 % af budgettet består af overførsler, fremrykninger og tillægsbevillinger.

I markedet er der flaskehalsproblemer - færre håndværkere byder ind på opgaver pga. overophedning, og stigende materialepriser. Som følge heraf er der større usikkerhed omkring det forventede resultat.

Af større enkelte overførsler kan nævnes:

* Der er igangsat mange nye byggemodninger i 2022 for at efterkomme efterspørgslen - af hensyn til anlægsloftet i 2023 er størstedel af tillægsbevilling givet i 2022, hvilket vil medføre overførsel til 2023. Johan Rasmussen forventer pt. samlet overførsler på 13,6 mio. kr.

* "Kloak - separering og renovering i kommunale ejendomme" 11 mio. kr. - efterslæb fra 2021 ifm. udbud hvor der ikke kom tilbud, hvilket forsinker processen.
* "Projekter i [adresse]" - 3,9 mio. kr. - der søges medfinansiering til udvikling af byrum gennem byfornyelsesmidler, som medfører forsinkelse af projektet.

* "Sti over [adresse]" - forventer overførsel - der er udvalgssag på vej pga. af meget høje stålpriser som ikke var forventet ifm. den oprindelig anlægsbevilling. Afventer resultat af udbud. Skønnet overførsel på 2,5 mio. kr., men er usikker ift. udbud/tidsplan.
* "Intelligente Transport Systemer - 4,8 mio. kr. - projekt forsinket - afventer udvikling af nye systemer og markedsforhold (priser og leveringsmuligheder).

* "[adresse]" 2,8 mio. kr. - afventer igangsættelse - der er forhandlinger igang med grundejere mv. ift. det endelige projekt.

De forventede indtægtsoverførsler vedrører refusion på boligkondemnering - refusion modtages først, når udgifterne er afholdt.

Tillægsbevilling på -1,150 mio. kr. vedr. 2 projekter - "Udvikling i Ingelise Paulsen" flyttes administrativt og politisk til Kultur og Idrætsudvalget (0,350 mio. kr.) og der flyttes 0,8 mio. kr. til ØU til færdiggørelse af Monumentområdet (TU og ØU projektet har samme formål, det er administrativ årsag ift. afregning af fondsmoms).

De enkelte anlægsprojekter ses i bilaget "TU Anlæg - Allan Lassen", hvor ændringer af rådighedsbeløb fremgår. Der er ligeledes et bilag "TU Anlæg - Anlægsbevilling", hvor ændringer af de enkelte anlægsbevillinger fremgår. Disse vil indgå i den videre behandling i Økonomiudvalget og byrådet.

Høring

Økonomi og Controlling har ingen bemærkninger af bevillingsmæssig karakter.

### Sagens videre forløb

Sagen indgår i den samlede sag for 1. kvartalsopfølgning til Økonomiudvalget og byrådet.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | 1. kvartalsopfølgning for drift og anlæg godkendes, og |

|  |  |
| --- | --- |
| at | de bevillingsmæssige konsekvenser, jf. bilag og driftsskema i sagen, godkendes og indgår i den samlede sag til Økonomiudvalget og byrådet. |

### Beslutning

Godkendt.